ദുല്ഖര് ഡബിള് റോളിലോ? ആകാംക്ഷയുണര്ത്തി സല്യൂട്ടിന്റെ പുതിയ പോസ്റ്റര് ദുല്ഖര് സല്മാന് നായകനായെത്തുന്ന റോഷന് ആന്ഡ്രൂസ് ചിത്രം സല്യൂട്ടിന്റെ പുതിയ പോസ്റ്റര് പുറത്തിറങ്ങി. പോലീസ് സ്റ്റോറി പറയുന്ന ചിത്രത്തിന് തിരക്കഥയൊരുക്കുന്നത് ബോബി സഞ്ജയാണ്. വേഫറെര് ഫിലിംസിന്റെ ബാനറില് ദുല്ഖര് സല്മാന് നിര്മ്മിക്കുന്ന അഞ്ചാമത്തെ ചിത്രം കൂടിയാണിത്. ബോളിവുഡ് താരവും മോഡലുമായ ഡയാന പെന്റി നായികയാകുന്ന ചിത്രത്തില് മനോജ് കെ ജയന്, അലന്സിയര്, ബിനു പപ്പു, വിജയകുമാര്, ലക്ഷ്മി ഗോപാല സ്വാമി, സാനിയ ഇയ്യപ്പന് തുടങ്ങിയവര് മറ്റു പ്രധാന വേഷങ്ങളില് എത്തുന്നു.ചിത്രത്തിന്റെ ഒരു സ്നീക്ക് പീക്കും പോസ്റ്ററും പുറത്തുവന്നിരുന്നു. സ്നീക്ക് പീക്കില് സമരമുഖത്തേക്ക് പോലീസ് ജീപ്പില് നിന്നും ഇറങ്ങിവരുന്ന ദുല്ഖറിനെയാണ് കാണിക്കുന്നത്. അരവിന്ദ് കരുണാകരന് എന്ന ഐ.പി.എസ് ഉദ്യോഗസ്ഥനായാണ് ദുല്ഖര് ചിത്രത്തില് വേഷമിടുന്നത്. എന്നാല് ഇപ്പോള് താടി വച്ചുള്ള പോസ്റ്റര് റിലീസ് ആയതോടെ ഡബിള് റോളിലാണോ ദുല്ഖര് ചിത്രത്തിലെത്തുന്നതെന്ന ചര്ച്ചകള് ആരാധകര്ക്കിടയില് സജീവമാണ്. എന്നാല് ഇതിനെക്കുറിച്ചുള്ള വിവരങ്ങളൊന്നും ഔദ്യോഗികമായി പുറത്തുവന്നിട്ടില്ല.ജേക്സ് ബിജോയിയാണ് ചിത്രത്തിന് വേണ്ടി സംഗീതമൊരുക്കുന്നത്. ശ്രീകര് പ്രസാദാണ് എഡിറ്റിംഗ് നിര്വഹിക്കുന്നത്. ഛായാഗ്രഹണം അസ്ലം പുരയില്, മേക്കപ്പ് സജി കൊരട്ടി, വസ്ത്രാലങ്കാരം സുജിത് സുധാകരന്, ആര്ട്ട് സിറില് കുരുവിള, സ്റ്റില്സ് രോഹിത്, പ്രൊഡക്ഷന് കണ്ട്രോളര് സിദ്ധു പനയ്ക്കല്, പിആര്ഒ മഞ്ജു ഗോപിനാഥ്. ചീഫ് അസോസിയേറ്റ് ഡയറക്ടര് കെ. സി. രവി, അസോസിയേറ്റ് ഡയറക്ടര് ദിനേഷ് മേനോന്, ഫര്സ്റ്റ് എ. ഡി. അമര് ഹാന്സ്പല് അസിസ്റ്റന്റ് ഡയറക്ടര്സ് അലക്സ് ആയിരൂര്, ബിനു കെ. നാരായണന്, സുബീഷ് സുരേന്ദ്രന്, രഞ്ജിത്ത് മടത്തില്.